**Tartu Kergejõustikuveteranide Klubi Kevek auliikme statuut**

1. Tartu Kergejõustikuveteranide Klubi Kevek (edaspidi – KEVEK) aunimetus **auliige** on KEVEK kõrge tunnustuse avaldus, mis omistatakse isikule, kes:

1.1. on olnud KEVEK liige vähemalt 10 aastat ning on seejuures märkimisväärselt kaasa aidanud KEVEK põhikirjalise eesmärgi propageerimisel ja elluviimise organiseerimisel, ürituste korraldamisel, või
1.2. on osutanud erilisi teeneid KEVEK ja veteranispordiliikumise edendamisel, või

1.3.olnud kauaaegseks sportlikuks eeskujuks teistele KEVEK liikmetele ja esindanud edukalt KEVEK –it üleriiklikel, Euroopa või maailma tiitlivõistlustel.

2. Auliige, kes omandab selle nimetuse käesoleva statuudi punkti 1.2 alusel, ei pea olema KEVEK liige. Auliikmele, kes ei ole KEVEK liige, ei laiene KEVEK põhikirjaga liikmetele antud õigused ja kohustused, kui käesolevas statuudis pole nimetatud teisiti.

3. KEVEK auliikme nimetab vastava isiku eelneval nõusolekul juhatus KEVEK liikme(te) ettepaneku(te) põhjal. Ettepanekuid auliikme nimetamiseks võib teha iga KEVEK liige, kaasa arvatud juhatuse liige.

4. Ettepanek auliikme nimetamiseks tehakse reeglina kirjalikult. Kirjalikus ettepanekus (esildises) näidatakse auliikme esitamise motiivid.

5. KEVEK juhatus vaatab esildise läbi ning teeb oma otsuse auliikme nimetamise või sellest keeldumise kohta üldjuhul oma esimesel lähemal korralisel koosolekul arvates esildise esitamise kuupäevast.

6. Auliikme nimetamise otsuse tegemiseks on vajalik juhatuse koosoleku lihthäälteenamust.

7. Auliikme nimetusega kaasneb KEVEK auliikme staatust märkiv numeratsiooniga meene. Auliikme staatust märkiv meene antakse auliikmele kätte pidulikult KEVEK üldkoosolekul. Kui auliikmel pole võimalik üldkoosolekul osaleda, siis antakse tunnistus üle juhatuse koosolekul või muus auliikmele sobivas olukorras.

8. Auliikmel on õigus osaleda juhatuse koosolekul nõuandva sõnaõigusega ning teha seal koosoleku päevakorda puutuvaid ettepanekuid. Auliige ei osale hääletamisel ja otsuste tegemisel.

9. Auliikmel, kes ei ole KEVEK liige on õigus:
9.1. osaleda sõnaõigusega Tartu KEVEK üldkoosolekutel;
9.2. osaleda KEVEK korraldatud üritustel;
9.3. saada igakülgset teavet KEVEK tegevuse kohta;
9.4. esitada juhatusele ettepanekuid KEVEK tegevuse arendamiseks;
9.5. loobuda mistahes ajal auliikme nimetusest;
10. KEVEK liikmetest auliikmed on vabastatud liikmemaksu tasumisest.

11. Juhatusel on õigus auliikmeks nimetamise otsus tühistada juhul kui on jõustunud kohtuotsus auliikme kriminaalkorras karistamise kohta, või on auliige muul moel oluliselt kahjustanud KEVEK mainet (näiteks teadvalt valeandmete esitamine ja avaldamine avalikkusele).